Ir-Regolament tal-Kummissjoni (KE) Nru 2882/2000
tas-27 ta’ Diċembru 2000
li jemenda r-Regolament (KE) Nru 2331/97 dwar kondizzjonijiet speċjali għall-għoti ta’ rifużjonijiet ta’ l-esportazzjoni għal ċerti prodotti mil-laħam tal-majjal
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2759/75 tad-29 ta’ Ottubru 1975 dwar l-organizzazzjoni komuni tas-suq fil-laħam tal-majjal [1], kif l-aħħar emendat bir-Regolament (KE) Nru 1365/2000 [2], u b’mod partikolari l-Artikolu 13(12) u l-Artikolu 22 tiegħu,
Billi:
(1) Ir-Regolament tal-Kummissjoni (KE) Nru 2331/97 [3], kif l-aħħar emendat bir-Regolament (KE) Nru 739/98 [4], jippreskrivi kriterji ta’ kwalità li jridu jintlaħqu għall-għoti ta’ rifużjonijiet ta’ l-esportazzjoni għal ċerti prodotti tal-laħam tal-majjal.
(2) Ir-Regolament tal-Kummissjoni (KEE) Nru 3846/87, tas-17 ta’ Diċembru 1987 li jistabbilixxi nomenklatura ta’ prodotti agrikoli għar-rifużjonijiet ta’ esportazzjoni [5], kif l-aħħar emendat bir-Regolament (KE) Nru 2425/2000 [6], jelenka l-prodotti tal-laħam tal-majjal li għalihom rifużjonijiet ta’ l-esportazzjoni jistgħu jingħataw.
(3) Il-kodiċi tal-prodotti elenkati fl-Anness I li jinsab mar-Regolament (KE) Nru 2331/97 għandhom jigu rranġati f’linja ma’ l-emendi reċenti fir-Regolament (KEE) Nru 3846/87 u kriterji għola ta’ kwalità iridu jiġu ffissati għall-prodotti koperti bill-kodiċi NM 1601 00 91 li ma jkunx fihom laħam tat-tjur sabiex jintużaw r-riżorsi disponnibbli b’mod aktar effiċjenti.
(4) Il-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għal-Laħam tal-Majjal,
ADOTTAT DAN IR-REGOLAMENT:
L- Artikolu 1
Id-daħliet li jirrelataw għall-kodiċi NM 1601 00 91 fl-Anness I li jinsab mar-Regolament (KE) Nru 2331/97 huma b’hekk sostitwiti b’dawk stipulati fl-Anness hawn mehmuż.
L- Artikolu 2
Dan ir-Regolament jidħol fis-seħħ fil-jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 Jannar 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Jannar 2001.